70-oji Oskarų teikimo ceremonija
70-oji Oskarų teikimo ceremonija buvo renginys, skirtas apdovanoti geriausius filmus bei jų kūrėjus už 1997 metus. Renginį organizavo JAV Kino meno ir mokslo akademija, jį šeštą kartą vedė aktorius Bilis Kristalas (Billy Crystal). Filmas „Titanikas“ laimėjo 11 Oskarų bei buvo nominuotas 14-oje kategorijų. „Titanikas“ laimėjo tiek pat apdovanojimų kiek ir 1959 metų filmas „Benas Huras“. Vėliau, 2004 metų ceremonijoje, tiek pat – vienuolika – Oskarų laimėjo ir filmas „Žiedų Valdovas: Karaliaus sugrįžimas“. Dėl „Titaniko“ populiarumo (tuo metu jis buvo 2-asis daugiausiai per visą istoriją uždirbęs filmas) ceremoniją stebėjo rekordinis skaičius žmonių – 57,25 mln. Kiti šioje ceremonijoje pasižymėję filmai buvo filmas „Kaip bus, taip gerai“ surinkęs 7 nominacijas ir 2 Oskarus, bei „Gerasis Vilas Hantingas“, laimėjęs 2 apdovanojimus iš 9 nominacijų.